
РЕПУБЛИКА БЪЛГАРИЯ
ВОЕНЕН СЪД – ПЛОВДИВ


УТВЪРЖДАВАМ(П)
ПОЛКОВНИК ВЕЛИЧКА ВЛАШЕВА
Административен ръководител – 

председател на Военен съд – Пловдив

ИНДИВИДУАЛНА ДЛЪЖНОСТНА

 ХАРАКТЕРИСТИК ЗА 

       ДЛЪЖНОСТ

„СЪДЕБЕН АРХИВАР“
        КОД по НКПД – 4415 3002
І. ОСНОВНИ ФУНКЦИИ:
Съдебният архивар осигурява съхраняването на всички свършени дела, деловодни книги и всички други документи създавани в резултат на дейността и във връзка с осъществяването на функциите на структурните звена на съда. 

ІІ. ОСНОВНИ ДЛЪЖНОСТНИ ЗАДЪЛЖЕНИЯ:
1. Приема от служба “Регистратура и съдебно деловодство” свършените през предходната година дела и приключените деловодни книги.

2. Приема и съхранява приключилите номенклатурни канцеларски дела, образувани от дейността на общата администрация.

3. Води архивна книга и вписва необходимата информация (архивни номера и дати) и в автоматизираната деловодна програма.

4. Отговаря за съхраняването на предадените дела и документи.

5. Извършва всички видове справки по предадените дела, книги и документи.

6. По разпореждане на съда изпраща архивираните дела на други органи и следи за срочното им връщане.

7. Отговаря за съхраняването на документите след изтичане на срока за съхраняване на делата.

8. Извършва преглеждане и унищожаване на делата с изтекъл срок на съхранение след утвърждаване на акт, изготвен от комисия назначена със заповед  на административния ръководител.

9. Участва в експертизата на ценността на документите в съда.

10. Подготвя и предава документи в ДВИА – Велико Търново.

11. Издава преписи на съдебни актове по архивирани дела.

12. Извършва техническа подготовка на вътрешно нормативните актове свързани с работата на учрежденския архив,  следи и докладва за необходимостта от актуализирането им.

13. Извършва и други дейности възложени от административния секретар и от административния ръководител.

ІII. ДОПЪЛНИТЕЛНИ ДЛЪЖНОСТНИ ЗАДЪЛЖЕНИЯ:
ДА ИЗПЪЛНЯВА ДОПЪЛНИТЕЛНО ЗАДЪЛЖЕНИЯТА И ФУНКЦИИТЕ НА ДЕЛОВОДИТЕЛ В РЕГИСТРАТУРА, КОИТО СЕ ИЗРАЗЯВАТ В СЛЕДНОТО:
1. Да приема и регистрира всички входящи и изходящи документи, които постъпват в съда, докладва ги на председателя на съда и ги предава на съответните магистрати или съдебни служители. Осигурява информация за получената и изпратена кореспонденция;

2. Да извършва вписване в съответните деловодни книги и регистри, въвежда данните в компютър, както в автоматизираната деловодна програма, така и в съответните указатели, наръчници и книги.

3. Да организира и поддържа подредбата на делата в деловодството.

4. Да предоставя своевременно справки по делата на страните и техните пълномощници.

5. Получените в служба съдебно деловодство и регистратура жалби и се докладват незабавно заедно с делото на председателя на съда. По указания на същия изпраща дела, по които са постъпили жалби до съответната по-висша инстанция, най-късно до три дни след постъпване на възражението от ответната страна или изтичане на срока за възражения.

6. Да подготвя за архивиране свършените дела и да предава същите в служба „Архив“.

7. Да експедира изходящата кореспонденция.

8. Да води  съответните деловодни книги и дава справки по тях.

9. На първата страница на всеки приет  от съда документ отбелязва регистрационния номер, дата и час на вписване, и подпис. 

10. Изпълнява и други задължения свързани с документооборота и административното обслужване възложени от административния ръководител на съда или административния секретар.

IV. ОТГОВОРНОСТИ:
1. Отлични комуникативни, организационни и лични качества.

2. Да притежава умения и познания по общи деловодни техники, на съвременни офис процедури, работа със стандартно офис оборудване, отлични познания по стилистика, правопис, граматика и пунктуация.

3. Отлични умения за работа в екип и за намиране на решения в проблемни ситуации.

4. Носи отговорност за точното и качествено изпълнение на утвърдените с настоящата длъжностна характеристика задачи.

5. Носи отговорност за съхраняване на получената във връзка с дейността си информация и спазване на Етичния кодекс, и вътрешните правила утвърдени от административния ръководител.

6. Носи отговорност за опазване на получената служебна информация, както за спазване на трудовата и технологична дисциплина.

7. Носи отговорност и при наличие на административни пропуски и нарушения, създаващи предпоставка за корупция, измами и нередности, незабавно докладва на председателя на съда.

8.Съдебните служители са длъжни да изпълняват служебните си задължения в делово облекло и да носят табелка с името и длъжността си.

V. ОРГАНИЗАЦИОННИ ВРЪЗКИ.
Длъжността „съдебен архивар“ в съда е изпълнителска. Съдебният архивар е пряко подчинен на административния секретар и  административния ръководител. Има непосредствени взаимоотношения със съдебните служители и съдиите. Има вътрешни и външни професионални контакти с органи и организации в кръга на изпълняваните функционални задължения. 

Забележка: Настоящата длъжностна характеристика може да бъде изменяна и допълвана при промяна на изискванията и задълженията, произтичащи от нормативни и/или структурни промени и служебна необходимост.
	Вярно с оригинала!

